Saksan sisäistä säännöllistä lentoliikennettä koskevan julkisen palvelun velvoitteen asettaminen neuvoston asetuksen (ETY) N:o 2408/92 mukaisesti



Virallinen lehti nro C 079 , 30/03/2004 s. 0002 - 0002



Saksan sisäistä säännöllistä lentoliikennettä koskevan julkisen palvelun velvoitteen asettaminen neuvoston asetuksen (ETY) N:o 2408/92 mukaisesti (2004/C 79/02) 1. Saksan liittotasavallan hallitus on yhteisön lentoliikenteen harjoittajien pääsystä yhteisön sisäisen lentoliikenteen reiteille 23. heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti päättänyt asettaa julkisen palvelun velvoitteen reiteillä Rostock-Laage-München ja Rostock-Laage-Köln/Bonn harjoitettavalle säännölliselle lentoliikenteelle 1. heinäkuuta 2004 alkaen. 2. Julkisen palvelun velvoitteeseen liittyvät vaatimukset ovat seuraavat: Vuorojen säännöllisyys, lentoajat ja tulo- ja lähtöajat Reiteillä on liikennöitävä maanantaista perjantaihin säännöllisesti kaksi edestakaista lentoa päivässä Müncheniin ja yksi edestakainen lento päivässä Köln/Bonniin. Laskeutumisten Müncheniin on tapahduttava ennen klo 8.00 ja noin klo 17.30 ja paluulentojen Rostock-Laageen ennen klo 9.00 ja noin klo 18.30. Edestakaisen lennon Köln/Bonniin on tapahduttava klo 11 ja 15 välisenä aikana. Nämä vaatimukset koskevat koko vuotta, mutta joulun ja uudenvuoden välillä lentoliikennettä voidaan supistaa. Sunnuntaisin ja juhlapäivinä riittää yksi edestakainen lento. Vastaavat tulo- ja lähtöajat (slotit) on 18. tammikuuta 1993 annetun neuvoston asetuksen (ETY) N:o 95/93 9 artiklan 1 kohdan mukaisesti haettu toimivaltaisilta viranomaisilta. Istumapaikkojen määrä Lennoilla on käytettävä ilma-aluksia, joissa on vähintään 30 matkustajapaikkaa. Ilma-alukset Lennoilla on käytettävä potkuriturbiini- tai suihkumoottorikäyttöistä lentokonetta, jonka matkustamotilan on oltava paineistettu. Lennot on lennettävä mittarilentosääntöjen (IFR) mukaisesti. Hinnat Rostock-Laagesta Müncheniin lennettävän yhdensuuntaisen lennon korkein perushinta saa olla enintään 250 euroa (lopullinen kuluttajahinta) ja Köln/Bonniin lennettävän yhdensuuntaisen lennon korkein perushinta enintään 200 euroa (lopullinen kuluttajahinta). Lentovaraukset Lentojen on oltava varattavissa vähintään yhden kansainvälisen varausjärjestelmän (CRS) kautta sekä Internetissä. Palvelun jatkuvuus Suoraan lentoliikenteen harjoittajasta johtuvista syistä peruutettujen lentojen määrä ei saa ylittää vuoden aikana kahta prosenttia suunnitelluista lennoista. 3. Yhteisön lentoliikenteen harjoittajille ilmoitetaan, että jos yksikään lentoliikenteen harjoittaja ei ole 1. kesäkuuta 2004 mennessä toimittanut Mecklenburg-Vorpommernin talousministeriölle kirjallista todistusta säännöllisen lentoliikenteen aloittamisesta kyseisillä reiteillä 1. heinäkuuta 2004 alkaen julkisen palvelun velvoitteen mukaisesti ja rahallista korvausta vaatimatta, Saksa rajoittaa asetuksen (ETY) N:o 4 artiklan 1 kohdan d alakohdassa säädettyä menettelyä noudattaen pääsyn toiselle tai kummallekin reitille koskemaan vain yhtä lentoliikenteen harjoittajaa ja myöntää tarjouskilpailun perusteella oikeuden tällaisen liikenteen harjoittamiseen 1. heinäkuuta 2004 alkaen. Asetuksen (ETY) N:o 2408/92 4 artiklan 1 kohdan d alakohdan mukainen tarjouspyyntö julkaistaan lähiaikoina Euroopan unionin virallisessa lehdessä. Lisätietoja saa seuraavasta osoitteesta: Wirtschaftsministerium Mecklenburg-Vorpommern Johannes-Stelling-Straße 14 D - 19053 Schwerin Puhelin (49-385) 588 55 10 Faksi (49-385) 588 58 65